Diari Oficial de la Generalitat Valenciana


Sumari del DOGV 8741, del 17-02-2020 (2020/1157)

Informació pública del començament d'operacions de la segona fase de la delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantadets i Alt del Quarter, situada en el terme de Xixona i pertanyent al seu Ajuntament, en el tram que confronta amb la parcel·la cadastral 22 del polígon 22.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1157


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública del començament d'operacions de la segona fase de la delimitació parcial de la forest d'utilitat pública de la província d'Alacant núm. 93, denominada Penyes del Migdia, Cantalar, Plantadets i Alt del Quarter, situada en el terme de Xixona i pertanyent al seu Ajuntament, en el tram que confronta amb la parcel·la cadastral 22 del polígon 22. [2020/1157]  
  
La consellera d'Agricultura, Medi Ambient, Canvi Climàtic i Desenvolupament Rural, amb data 5 de novembre de 2018, va acordar l'inici del procediment de delimitació parcial de la forest d'utilitat pública de la província d'Alacant número 93, denominada Penyes del Migdia, Cantalar, Plantadets i Alt del Quarter, situada en el terme municipal de Xixona i pertanyent al seu Ajuntament, en el tram que confronta amb la parcel·la cadastral 22 del polígon 22, publicat en el Diari Oficial de la Generalitat Valenciana núm.8483 d'11 de febrer de 2019.  
  
Aquest acord ha sigut, a més, objecte d'edicte i de notificació personal a les persones interessades amb domicili conegut, tal com preveuen els articles 40 i 42 de la Llei 39/2015, d'1 d'octubre, del procediment administratiu comú de les administracions públiques, on se'ls va comunicar l'inici de l'expedient de delimitació parcial de la forest Penyes del Migdia, Cantalar, Plantadets i Alt del Quarter, en segona fase.  
  
Aquesta direcció territorial, de conformitat amb el que es disposa en els articles 96 i 97 del Reglament de forests de 22 de febrer de 1962, ha acordat que el començament d'operacions de delimitació d'aquesta segona fase tindrà lloc el dia 31 de març de 2020 a les 10.30 hores a l'ajuntament de Xixona, i que seran efectuades pel nou instructor, Sr. José Manuel Mondéjar Sánchez.  
Se cita els confrontants i les persones que acrediten un interés legítim perquè assistisquen a l'acte esmentat. Les persones que no assistisquen personalment o per mitjà de representant legal o voluntari a la pràctica de la fitació, no podran després formular reclamació contra aquest.  
Tenint en compte que mitjançant l'acord esmentat es va concedir un termini de 45 dies naturals previst en l'article 97.3 del Reglament de forests, aquest tràmit ja es troba realitzat, per la qual cosa no s'admetrà cap documentació, ja que ja ha transcorregut aquest termini i els qui no n'hagueren presentat no podran formular reclamació sobre propietat en l'expedient de delimitació.  
  
Alacant, 3 de febrer de 2020.- La directora territoral: Mari Carmen Catalá Galván.